Egy rakás gagyi app eltűnhet a BlackBerry piacteréről
Címkék: alkalmazás app blackberry world	komment	Nem lesz gond a Q10-es appokkal a Passporton
Címkék: ui interfész fejlesztő app passport	komment	A BlackBerry és a Trend Micro közösen véd... ...az androidos kártevőktől
2014.07.29. 16:31
A BlackBerry 10 jelenleg az egyik, ha nem a legbiztonságosabbnak számító mobilos operációs rendszer a világon, már persze ami a kódot ért potenciális támadásokat illeti. Nem véletlen, hogy a platformra egyetlen komoly víruskereső program sem érhető el -- ezúttal ennek nem az elcsépelt közhely az oka, hogy BlackBerrykre nincsenek is alkalmazások, sokkal inkább az, hogy nincs szükség ezekre az appokra. Vagy mégis, de egy másik rendszer sebezhetősége miatt.
A kanadai gyártó és a Trend Micro a most zajló BlackBerry Security Summiton együtt jelentette be a BlackBerry Guardian nevű alkalmazást, mely azt vizsgálja, hogy a BB10-es telefonokra telepített androidos appok nem tartalmaznak-e valamilyen rosszindulatú kódot, vagy eleve nem kizárólag azért jöttek létre, hogy félrevezessék, becsapják a felhasználókat. A BlackBerry Guardian egyébként jelenleg is ott van a platformon, de a vizsgálat most csak a natív appokra terjed ki, és azt sem a felhasználó, hanem a BlackBerry végzi az alkalmazás jóváhagyása során.
A BlackBerry Guardian működési elve pofonegyszerű: a program minden alkalommal megvizsgálja a telepítendő androidos alkalmazást, származzon bármilyen forrásból, és ha gyanúsnak találja, vagy az app rajta van a Trend Micro feketelistáján, azonnal szól, hogy nem annyira biztos, hogy telepíteni kéne a programot a telefonra. A Guardian a BlackBerry 10 operációs rendszer integrált része lesz a tervek szerint, és először a Passporton, illetve a Classicon jelenik majd meg, de később az ígéretek szerint a jelenlegi készülékekre is rákerülhet majd egy jövőbeni rendszerfrissítéssel.
Az efféle megoldásoknak egyébként éppen a BB10 10.3-as verziójának, valamint a jelenleginél izmosabb BlackBerryk megjelenésével lesz igazán létjogosultsága, hiszen ne feledjétek, az új rendszerrel továbbfejlődik az androidos futtatókörnyezet, így gyakorlatilag nem lesz olyan androidos alkalmazás, ami nem fut el BB10-es telefonokon. Plusz jön ugye a platformra az Amazon AppStore a maga néhány százezer androidos alkalmazásával, amibe a leggondosabb (na jó, a Google Play natív szelekciójánál minden gondosabbnak számít) válogatás mellett is becsúszhat egy-két nem odavaló mobilos app.
Via BlackBerry Business blog.
Címkék: trend blackberry android app guardian micro	komment	Több százezer androidos app jön BlackBerryre
Címkék: alkalmazás amazon elemzés app store bb10	komment	Pár androidos appot töltenek milliószámra a BlackBerry-felhasználók
Címkék: alkalmazás android app piactér bb10	komment	BB10 tippek-trükkök: NFC- címkék beolvasása és létrehozása
2014.03.20. 09:46
Hallottál már az NFC-ről, de igazán nem tudod, mire jó? Elég sok mindenre, ám a tagek, vagy az intelligens címkék különösen sok lehetőséget rejtenek magukban. Úgyhogy tagelésre fel! Kétfajta fizikai megjelenítési formája van az intelligens címkéknek, ezek a korábban már részletezett QR Code és az NFC. Az NFC-chipet/IC-t (integrált áramkört) tartalmazó eszközök rengeteg formában, és tárgyban jelenhetnek meg. Lehetnek ezek különböző méretű, alakú és kapacitású eszközök, például matrica, kulcstartó, karkötő, óra, bluetooth vevő stb. A chip tartalmazza információkat és vezérli a hozzáférés módját is. Szerencsére ma már Magyarországon is bárki elérhető áron beszerezhet magának ilyen „kütyüket” (Google).
NFC címke beolvasása:
NFC- címke beolvasásához érintsd a készülék hátlapját az NFC- címkéhez
A készülék a megfelelő típusú alkalmazásban megnyitja az adatokat
NFC címke létrehozása:
Megnyitod a SmartTags alkalmazást
Alul megnyomod a “+ Létrehozás” gombot
Kiválasztod a címke típusát
Feltöltöd a szükséges adatokkal
Megnyomod a „mentés” gombot, vagy alul az NFC- címkére írás gombot
A telefon hátlapját az NFC címkéhez illeszted
Intelligens címkékben sokféle adat tárolható:
Web: egy weboldalra látogathatunk el.
Intelligens kioldások: NFC- címkére írva a megérintésekor különféle beállításokat aktivál BlackBerry készülékén.
Wi-Fi: NFC- címkére írva a megérintésekor a megadott Wi-Fi hálózathoz csatlakoztatja készülékét.
Bluetooth: NFC- címkére írva a megérintésekor a megadott Bluetooth kompatibilis eszközzel párosítja készülékét.
Partner: olyan címke, amivel a rajta lévő kapcsolat-felvételi adatok bekerülhetnek a Partnerek alkalmazásba.
Esemény: megnyitásakor találkozó jön létre a Naptár alkalmazásban.
Facebook, Twittwer, Linkedln: előre beállított bejegyzést tesz az adott közösségi szolgáltatásba.
Földrajzi helyzet: megnyitásakor útvonalat keres a Térképek alkalmazásban.
Telefon: megnyitásakor egy telefonszámot hív fel a rendszer.
E-mail: megnyitásakor egy e-mail üzenetet ír a rendszer.
Szöveges üzenet: megnyitásakor egy szöveges üzenetet ír a rendszer.
Szöveg: üzenetet jelenít meg.
Egyéb: ezzel a címketípussal intelligens címkét hozhatsz létre, a nem BlackBerrytől származó alkalmazásokhoz.
Játssz telefonod NFC funkciójával, engedd szabadjára fantáziádat és próbáld ki, mi mindenre vagy képes vele!
Címkék: app NFC bb10 tippek-trükkök	komment	Következő oldal »